Document ID: 31999D0400

31999D0400
L 151/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 11 май 1999 година
относно сключване на Споразумение между Европейската общност и Хонконг, Китай, за сътрудничество и административна взаимопомощ в митническата област
(1999/400/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално, член 113 от него, във връзка с първото изречение от член 228, параграф 2 от него,
като взе предвид предложението на Комисията,
(1)
като има предвид, че на 5 април 1993 г. Съветът упълномощи Комисията да договаря, от името на Общността, споразумения за митническо сътрудничество с някои от основните търговски партньори на Общността;
(2)
като има предвид, че Споразумението между Европейската общност и Хонконг, Китай, за сътрудничество и административна взаимопомощ в митническата област следва да бъде одобрено,
РЕШИ:
Член 1
Споразумението между Европейската общност и Хонконг, Китай, за сътрудничество и административна взаимопомощ в митническата област се одобрява от името на Общността.
Текстът на споразумението се прилага към настоящото решение.
Член 2
Комисията, подпомагана от представители на държавите-членки, представлява Общността в Съвместния комитет за митническо сътрудничество, създаден по силата на член 21 от споразумението.
Член 3
Председателят на Съвета определя представителите, упълномощени да подпишат споразумението с оглед обвързването на Общността.
Член 4
Председателят на Съвета представя от името на Общността нотификацията, предвидена в член 22 от споразумението (1).
Член 5
Настоящото решение се публикува в Официален вестник на Европейските общности.
Съставено в Брюксел на 11 май 1999 година.

Labels: 10
18
15
5